Document ID: 32009R1292

KOMISJONI MÄÄRUS (EL) nr 1292/2009,
21. detsember 2009,
millega tehakse pakkumismenetluste sulgemise tähtaega käsitlev erand määrustest (EÜ) nr 675/2009, (EÜ) nr 676/2009 ja (EÜ) nr 677/2009, millega kuulutatakse välja pakkumismenetlus kolmandatest riikidest Hispaaniasse imporditava sorgo tollimaksu vähendamiseks, Hispaaniasse imporditava maisi tollimaksu vähendamiseks ja Portugali imporditava maisi tollimaksu vähendamiseks
EUROOPA KOMISJON,
võttes arvesse Euroopa Liidu lepingut ja Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 144 koostoimes artikliga 4,
ning arvestades järgmist:
(1)
Komisjoni määrustega (EÜ) nr 675/2009, (2) (EÜ) nr 676/2009 (3) ja (EÜ) nr 677/2009 (4) on avatud pakkumismenetlused määruse (EÜ) nr 1234/2007 artikli 136 kohaseks tollimaksu vähendamiseks vastavalt Hispaaniasse imporditava sorgo, Hispaaniasse imporditava maisi ja Portugali imporditava maisi puhul.
(2)
Ajavahemikus pakkumismenetluse avamise kuupäevast kuni 17. novembrini 2009 Hispaaniasse imporditud maisikogus, mille võib arvestada osaks vähendatud tollimaksuga imporditavast kvoodist ja millest on maha arvestatud komisjoni 18. detsembri 2008. aasta määruses (EÜ) nr 1296/2008 (millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta) (5) artikli 2 lõike 1 kohaselt deklareeritud teravilja asendavate toodete kogused, katab kõigest 13 % kvoodist. Hispaaniasse imporditud sorgo kogus, mille võib arvestada osaks vähendatud tollimaksuga imporditavast kvoodist, on tähtsusetu. Portugali imporditud maisikogus, mille võib arvestada osaks vähendatud tollimaksuga imporditavast kvoodist, katab kõigest 13 % kvoodist. Hispaania ja Portugali turutingimusi arvestades ei võimalda pakkumismenetluse jätkamine kuni 17. detsembrini 2009 importida kvootidega ettenähtud teraviljakoguseid.
(3)
Seepärast on asjakohane pikendada pakkumismenetlust Hispaaniasse imporditava maisi ja sorgo tollimaksu vähendamiseks ning Portugali imporditava maisi tollimaksu vähendamiseks kuni 2010. aasta maikuu lõpuni, et oleks võimalik impordikvoodid täielikult ära kasutada.
(4)
Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 675/2009 artiklist 2, määruse (EÜ) nr 676/2009 artiklist 2 ja määruse (EÜ) nr 677/2009 artiklist 2 kestab pakkumismenetlus kuni 27. maini 2010.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Määrus kehtib kuni 28. maini 2010.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 2009

Labels: 17
5
3
18
15